มีก้อนเนื้อบริเวณขาหนีบด้านซ้ายขนาดเท่าปลายนิ้วก้อยเด็กยาวเซ็นครึ่งลักษณะก้อนเป็นวงรีไม่เคลื่อนที่กดเจ็บนิดๆก่อนจะคลำเจอผมเป็นภูมิแพ้มาก่อนประมาณ4-5เดือนไม่ทราบว่าจะเกี่ยวกันมั๊ยครับและผมสมควรที่จะไปหาเมื่อรัยครับแต่ก้อนเนื้อไม่โตขึ้นรึโตแต่แบบช้าจนคลำดูไม่รู้สึกถึงความแตกต่างคลำเจอมานี่ก็ประมาณจะ4อาทิตย์แล้วพอวินิจฉัยใด้มั๊ยครับว่าเป็นอะไรตอนนี้รู้สึกไม่ค่อยสบายใจ..ขอบครับ
สวัสดีค่ะ ก้อนที่ขาหนีบ อาจเป็น1. ต่อมน้ำเหลืองที่บริเวณขาหนีบโต ซึ่งมักเกิดจาก- การติดโรคติดต่อทางเพศสัมพันธ์ต่างๆ เช่น เริม หนองใน ซิฟิลิส แผลริมอ่อน ฝีมะม่วง เป็นต้น- การมีแผลอักเสบติดเชื้อบริเวณขาเป็น ๆ หายๆ หรือมีแผลเรื้อรังอยู่- ส่วนสาเหตุที่พบน้อย เช่น การติดเชื้อวัณโรค มะเร็งต่อมน้ำเหลือง มะเร็งของเซลล์ที่ผลิตเม็ดสี (malignant melanoma) เป็นต้น2. ก้อนเนื้องอกของเนื่อเยื่อบริเวณนั้น เช่น ก้อนไขมัน ก้อนซีสต์ เป็นต้น3. ไส้เลื่อนขาหนีบ (inguinal hernia) มักทำให้มีอาการปวดหน่วงๆ บริเวณท้องน้อยและขาหนีบ ก้อนจะโตขึ้นในขณะที่ยกของหนัก ไอหรือจามแรงๆ และอาจหากไส้เลื่อนเคลื่อนไปที่ถุงอัณฑะก็จะทำให้ลำได้ก้อนที่อัณฑะด้วยสำหรับอาการภูมิแพ้ที่เคยเป็น ไม่น่าเป็นสาเหตุที่ทำให้มีก้อนที่ขาหนีบค่ะหากยังคงคลำได้ก้อนที่ขาหนีบ แนะนำควรไปพบแพทย์เพื่อตรวจหาสาเหตุค่ะ